**TechSon N szériás DVR-ek kernel frissítése**

**Figyelem!**

**A frissítés után a DVR gyári alaphelyzetbe kerül. Üzembe helyezett készülék esetén írja fel a főbb beállításokat (pl.: felvételi beállítások, hálózati paraméterek, …)**

1. Töltse le a DVR-hez tartozó kernel-frissítést.

A frissítés fájljai tömörítve vannak (pl.: 2316ME-3.1.9-flash.rar).

1. Tömörítse ki a frissítőfájlokat.
2. A kitömörítve az alábbi 7 fáljnak kell lennie (kivéve az SN3004 ECO típust):



Az SN3004 ECO esetén az alábbi 3 fáljnak kell lennie:



1. Egy üres pendrive főkönyvtárába másolja bele a fájlokat.
2. Kapcsolja ki a DVR-t.

A kikapcsolt DVR előlapi USB csatlakozójába csatlakoztassa a pendrive-ot, valamint húzza ki a LAN csatlakozót!

1. Kapcsolja be a DVR-t. Amennyiben fekete képernyőt lát a szokásos H.264 logó helyett, az azt jelenti, hogy a DVR felismerte a fájlokat és elkezdte a frissítést.
2. Várja meg, amíg a frissítés befejeződik, majd a rendszer elindul. A frissítés közben a DVR újraindulhat. A folyamat időnként sokáig tarthat (max. 25 perc).

**Figyelem!**

**Amíg a frissítés tart, ne húzza ki a pendrive-ot és ne kapcsolja ki a készüléket, mert az a készülék károsodását okozhatja!**

1. A frissítés befejezése után lépjen be a Főmenü – Információ – Rendszer menüpontba és ellenőrizze a verziószámot. A frissítés verziószámát az összetömörített frissítőfájl neve tartalmazza (pl: 2316ME-3.1.9-flash.rar fájlban a 3.1.9-es verzió van).
2. Húzza ki a pendrive-ot, és törölje róla a frissítő fájlokat!

Amennyiben a fájlokat nem törli, és bekapcsoláskor a pendrive be van dugva a DVR USB csatlakozójába, a frissítés automatikusan elindul.

Amennyiben a frissítés nem indul el, ellenőrizze a következőket:

* A pendrive támogatja-e az MBR-t, azaz a pendrive rendszerindításra alkalmas-e. (javasolt Kingston pendrive használata)
* A DVR típusához tartozó fájlok vannak-e a pendrive-on.